cyanic-selkie/wikianc huggingface dataset:
Freundeskreis Südafrika
Uitruilprogramme
Die FSA-jeuguitruilorganisasie in Suid-Afrika bied drie uitruilprogramme na Duitsland aan: vier weke tydens Junie/Julie, drie maande van Oktober tot Januarie, en vier weke tydens Desember/Januarie.
Toring van Babel
Linguistiek
thumb|220px|Die Toring van Babel, deur Endre Rozsda (1958). Die letterlike geloof dat al die tale van die wêreld hulle oorsprong by die toring van Babel het, is skynlinguistiek en bots met die bekende feite oor die oorsprong en geskiedenis van tale.
In Genesis 11 word gesê almal het een taal gepraat, maar soos reeds gesê, bots dit met die Bybelse beskrywing van die wêreld ná Noag in Genesis 10:5, waar vertel word die afstammelinge van Sem, Gam en Jafet het verskillende volke gevorm, elk met sy eie taal.
Verskeie ander tradisies in die wêreld beskryf ’n goddelike verwarring waar een taal gelei het tot baie, al is dit sonder ’n toring. Benewens die Griekse mite waarin Hermes die tale verwar het, noem die Skotse folkloris James George Frazer verskeie volke wat ’n soortgelyke verhaal vertel.
Die kronieke van Hippolitus (omstreeks 234) bevat een van die eerste pogings om elk van die 72 volke te noem wat glo hierdie tale praat. Die tradisie van 72 tale het nog lank daarna voortbestaan.
Nguyễn Minh Triết
Nguyễn Minh Triết (gebore 8 Oktober 1942) is 'n Viëtnamese politikus wat van 2006 tot 2011 as die sesde president van Viëtnam gedien het. Hy is in Junie 2006 deur die Nasionale Vergadering van Vietnam verkies met 464 stemme (94%).
Nguyễn Minh Triết was voorheen die sekretaris van die Kommunistiese Party van Vietnam in Ho Chi Minh-stad. Die presidentskap van Viëtnam is 'n seremoniële posisie en die Politburo besluit regeringsbeleid. Triết was van 2006 tot 2011 die vierde lid van die Politburo. Sy termyn as president het in Julie 2011 verstryk. Senior lid van die Politburo Trương Tấn Sang het hom opgevolg.
Op die 10de Partykongres van die Kommunistiese Party van Viëtnam in April 2006 is hy as president van die Sosialistiese Republiek Viëtnam benoem en op 27 Junie 2006 deur die Nasionale Vergadering bevestig. Op daardie dag het hy Trần Đức Lương opgevolg. Hy het Nguyễn Tấn Dũng daarna as die nuwe premier voorgestel.
Pous Benedictus XVI
[[Lêer:Benedict XVI overseas visits.svg|duimnael|Lande, wat Benedictus XVI besoek het
]] Pous Benedictus XVI (Latyns: Benedictus PP. XVI, Italiaans: Benedetto XVI; gebore as Joseph Alois Ratzinger in Marktl, Duitsland, op 16 April 1927; oorlede op 31 Desember 2022 in Vatikaanstad) was die 265ste pous van die Rooms-Katolieke Kerk tussen 2005 en 2013. Hy is op 19 April 2005 verkies tydens die konklaaf van April 2005, wat gehou is na die dood van Pous Johannes Paulus II. Op 28 Februarie 2013 het pous Benedictus XVI geabdikeer. Die naam ‘Benedictus’ beteken 'geseënde'. Hy was die eerste Duitse pous van die Rooms-Katolieke Kerk in 455 jaar (naamlik sedert die pontifikaat van die Duits-Nederlandse pous Adrianus VI uit Utrecht in die Heilige Romeinse Ryk). Pous Benedictus XVI is op 13 Maart 2013 opgevolg deur Pous Franciskus.
Die Vatikaan het op 11 Februarie 2013 aangekondig dat pous Benedictus XVI op 28 Februarie 2013 sal bedank. Die vorige pous wat bedank het, was pous Gregorius XII in 1415.
Benedictus XVI is op 31 Desember 2022 op 95 by sy woning in die Vatikaanstad oorlede.
Skoolopleiding
Pous Benedictus XVI het sy hoërskoolloopbaan met 'n abitur in die destydse Humanistische Gymnasium in Traunstein, Beiere (Duitsland) voltooi. Die skool het intussen van perseel gewissel en heet nou die Chiemgau Gymnasium.
Uitlatings oor die profeet Mohammed
Tydens 'n lesing wat pous Benedictus XVI tydens sy besoek aan die Duitse deelstaat Beiere (9 tot 14 September 2006) op 12 September aan die Universiteit van Regensburg gehou het, het hy groot ontsteltenis in die Islamitiese wêreld veroorsaak. Benedictus XVI het kritiese uitlatings oor die profeet Mohammed aangehaal wat oorspronklik in 1391 deur die Bisantynse keiser Manuel II Palaiologos gemaak is.
Alhoewel die pous later verduidelik het dat hy nie sy eie opinie in sy lesing wou uitspreek nie, het sy uitlatings tot straatoptogte in Islamitiese lande gelei. Tydens 'n ontmoeting met Islamitiese diplomate en verteenwoordigers van Moslemgemeenskappe in Castel Gandolfo het die pous op 25 September sy respek vir die Islamitiese godsdiens beklemtoon. In Oktober 2006 het 38 Islamitiese regsgeleerdes sy verskoning aanvaar.
Optrede in Latyns-Amerika
Nog voor sy amptelike besoek aan Brasilië (9 tot 14 Mei 2007) was die regering in Brasília ontsteld oor uitlatings wat die pous oor die aborsie-kwessie in Meksiko gemaak het. Hy het begrip en steun vir Meksikaanse kerkleiers uitgespreek wat gedreig het om politici te ekskommunikeer wat 'n liberale wetgewing ten opsigte van aborsie steun.
In Brasilië het Benedictus XVI beweer dat die kerstening tydens die kolonisasie van Latyns-Amerika nie aan die inheemse bevolking opgedwing is nie, maar dat hulle self Christene wou word.
Rehabilitasie van tradisionaliste
Die rehabilitasie van vier tradisionalistiese biskoppe, waaronder Richard William, wat onder meer met sy ontkenning van die Joodse volksmoord deur die Nazi's opspraak gewek het, is vroeg in 2009 deur Duitse teoloë en die biskop van Rottenburg-Stuttgart, Gebhard Fürst, skerp veroordeel.
Nabatese alfabet
Die Nabatese of Nabateïese alfabet is ’n abjad (konsonantale alfabet) wat vanaf die 2de eeu v.C. deur die Nabateërs, ’n antieke volk van Jordanië, gebruik is om hul taal te skryf. Belangrike inskripsies in die Nabatese alfabet is in Petra, Jordanië, gevind. Die alfabet is van die Siriese alfabet afgelei, wat op sy beurt van die Aramese alfabet afgelei is. ’n Kursiewe vorm van Nabatees het vanaf die 4de eeu n.C. in die Arabiese alfabet ontwikkel., en die lettervorms is dus tussen dié van Arabies en die meer noordelike Semitiese skrifte soos die Hebreeuse alfabet.
Ariidae
Kenmerke
Die indiwidue van hierdie familie is ongeskub en die strale van die eerste dorsale vin en pektorale vinne is giftig. Die stertvin is gevurk. Daar is twee baarde (stekels) op die bokaak en vier aan die onderkaak. Die grootte wissel van 30 – 60 cm. Hulle kom voor in sout-, brak en varswater. Hulle vleis is eetbaar.
James Frain
James Frain (gebore 14 Maart 1968) is 'n Engelse akteur. Hy is bekend vir sy rolle in die rolprente Where the Heart Is (2000), Reindeer Games (2000), The Count of Monte Cristo (2002), en TRON: Legacy (2010).
Vicki Lawrence
Vicki Lawrence (gebore 26 Maart 1949) is 'n Amerikaanse aktrise en skryfster. Sy is bekend vir haar rolle in die televisiereekse The Carol Burnett Show (1967), Mama's Family (1983), en Great News (2017).
Kenneth Tigar
Kenneth Tigar (gebore 24 September 1942) is 'n Amerikaanse akteur. Hy is bekend vir sy rolle in die rolprente Creator (1985), Lethal Weapon 3 (1992), Conspiracy Theory (1997), en The Avengers (2012).
Eric Trump
Eric Frederick Trump (gebore 6 Januarie 1984) is ’n Amerikaanse entrepreneur en filantroop. Hy is die derde kind en tweede seun van Donald en Ivana Trump. Hy is 'n uitvoerende adjunkpresident van The Trump Organization, saam met sy broer Donald Jr. en suster Ivanka. In 2006 stig hy die Eric Trump Foundation om geld vir die St. Jude Children's Research Hospital in te samel. Hy is die eienaar van Trump Winery. Hy hou ook toesig oor sy pa se 18 gholfklubs.
Khumbula
Khumbula is 'n dorp in die Ehlanzeni-distriksmunisipaliteit in die ooste van Mpumalanga, Suid-Afrika.
Fulmarus
Fulmarus is 'n genus van voëls in die familie van stormvoëls (Procellariidae). Die genus het 2 spesies.
Iwan Bilibin
Iwan Jakowlewitsj Bilibin (Russies: Иван Яковлевич Билибин; 16 Augustus 1876 – 7 Februarie 1942) was een van die invloedrykste 20ste-eeuse illustreerders en verhoogontwerpers in Rusland. Dwarsdeur sy loopbaan is hy sterk deur die Slawiese mitologie beïnvloed.
Bilibin is in ’n voorstad van Sint Petersburg gebore. Hy het onder andere onder Ilja Repin studeer en daarna sy studies in München voortgesit. In 1902–1904 het hy in die noorde van Rusland gereis waar hy betower is deur ou houtgeboue en Russiese folklore. Hy het sy bevindings in 1904 gepubliseer in die monografie Volkskuns van die Russiese Noorde. Nog ’n groot invloed op sy werk was tradisionele Japannese kuns.
Bilibin het in 1899 bekend geword toe hy sy innoverende illustrasies van Russiese feëverhale gepubliseer het. Tydens die Russiese Rewolusie van 1905 het hy rewolusionêre tekenprente gemaak. Die Oktober-revolusie het hom egter nie geval nie. Ná kort rukke in Kaïro en Alexandrië het hy in 1925 in Parys gaan woon. Daar het hy private huise en Ortodokse kerke versier. Hy het egter na sy vaderland verlang en nadat hy die Sowjet-ambassade in 1936 versier het, het hy na die Sowjetunie teruggekeer waar hy klas gegee het tot in 1941. Bilibin is tydens die Beleg van Leningrad dood.
Waterkers
Waterkers (Lepidium sativum), soms na verwys as tuinkers om dit te onderskei van soortgelyke plante wat ook waterkers heet (uit ou Germaanse cresso wat skerp, pittig beteken), is 'n redelik vinnig groeiende, eetbare plant.
Tuinwaterkers is geneties verwant aan bronkors en mosterd, hulle deel hulle skerp, pikante smaak en aroma. In sommige streke is tuinwaterkers bekend as mosterd en waterkers, tuinpeperwaterkers, peperwortel, of arm man se peper.
Hierdie jaarlikse plant kan 'n hoogte van 60 cm (24 duim) bereik, met baie takkies op die boonste deel. Die wit tot pienk blomme is net 2 mm in deursnee, gegroepeer in vertakte trosse.
Indien dit rou verbruik word, is waterkers 'n hoë-voedingstofvoedsel met 'n aansienlike inhoud van vitamien A, C en K asook 'n paar dieetminerale.
Harry Bartell
Harry Bartell (28 November 1913 – 26 Februarie 2004) was 'n Amerikaanse akteur. Hy was bekend vir sy rolle in die televisiereekse Dragnet (1951), Studio 57 (1954), The Adventures of Jim Bowie (1956), en The Wild Wild West (1965).
Bulbinella elata
Bulbinella elata is 'n katstert wat hoort tot die aalwynfamilie Asphodelaceae. Die plant is endemies aan die Noord-Kaap en Wes-Kaap. Dit kom voor aan die Weskus vanaf Clanwilliam tot by Calvinia. Daar is twee kleur variëteite: roomkleurig en geelkleurig.
Warner Oland
Warner Oland (3 Oktober 1879 – 6 Augustus 1938) was 'n Amerikaanse akteur. Hy was bekend vir sy rolle in die rolprente The Black Camel (1931), Charlie Chan in London (1934), Charlie Chan's Secret (1936), en Charlie Chan at the Race Track (1936).
Indermark
Indermark is 'n nedersetting in die Blouberg Munisipaliteit van Capricorn-distrik in Suid-Afrika.
Bleona Qereti
Bleona Qereti (gebore 14 Mei 1979) is 'n Albanese sangeres en musikant.
Kanyamazane
Kanyamazane is 'n dorp in die Ehlanzeni-distriksmunisipaliteit in die ooste van Mpumalanga, Suid-Afrika
C. V. France
C. V. France (30 Junie 1868 – 13 April 1949) was 'n Engelse akteur. Hy was bekend vir sy rolle in die rolprente The Skin Game (1931), Scrooge (1935), If I Were King (1938), en Went the Day Well? (1942).
Bianca Lawson
Bianca Lawson (gebore 20 Maart 1979) is 'n Amerikaanse aktrise en vervaardiger. Sy is bekend vir haar rolle in die rolprente Primary Colors (1998) en Save the Last Dance (2001), en in die televisiereeks Rogue (2013).
Grootdraai
Grootdraai is 'n nedersetting en myn in die Blouberg Munisipaliteit van Capricorn-distrik in Suid-Afrika.
Eddie Barth
Eddie Barth (29 September 1931 – 28 Mei 2010) was 'n Amerikaanse akteur. Hy was bekend vir sy rolle in die rolprente Bananas (1971), The Amityville Horror (1979), Fame (1980), en Babe: Pig in the City (1998).
Lucas Till
Lucas Till (gebore 10 Augustus 1990 ) is 'n Amerikaanse akteur en vervaardiger. Hy is bekend vir sy rolle in die rolprente Hannah Montana: The Movie (2009), X-Men: First Class (2011), Stoker (2013), en X-Men: Apocalypse (2016).
Butchwana
Butchwana is 'n nedersetting in die suidooste van die Limpopoprovinsie, Suid-Afrika. Dit val onder die beheer van die Maruleng Plaaslike Munisipaliteit wat onder die Mopani-distriksmunisipaliteit ressorteer.
Bounnhang Vorachith
Bounnhang Vorachith (Lao: ບຸນຍັງ ວໍລະຈິດ; gebore op 15 Augustus 1938) is 'n Laotiaanse politikus wat sedert 2016 sekretaris-generaal van die Volksrevolusionêre Party van Laos (de facto-leier) en president van Laos (de jure staatshoof) was. Voorheen was hy van 1996 tot 2001 adjunk-premier as premier van 2001 tot 2006, en as vise-president van Laos van 2006 tot 2016.
Rooiborsgans
Die rooiborsgans (Branta ruficollis) wat in die Arktiese gebiede van Europa broei en tydens die winter na Suidoos-Europa trek. Hulle word in Noord-Siberië en oostelike Roemenië aan die rand van die Swart See aangetref.
Mannetjies en wyfies het 'n identiese veredos, met kenmerkende rooi bors, voornek en wange. Die res van die lyf is met swart of donkergrys en wit bande bedek. Rooiborsganse is 'n bedreigde spesie en die skaarste van al die Europese ganse. Hulle is ook die kleinste, met 'n maksimum massa van 1,6 kg.
Rooiborsganse se dieet bestaan hoofsaaklik uit gras en graan. Hulle sal ook die lêkorrels van hoenders en eende vreet.
Hierdie ganse broei tussen Oktober en Januarie. Hulle bou 'n nes op die grond, tussen plante en lang gras, wat dan met dons uitgevoer word. Die wyfie lê drie tot agt wit eiers met 'n groen skynsel, wat na 23 tot 25 dae uitbroei. Die kuikens is self na drie jaar broeigereed.
Brilbassiaan
Die Brilbassiaan (Procellaria conspicillata) is 'n stormvoël wat redelik seldsaam is aan die kus van Suid-Afrika en verskyn slegs gedurende die somer. Die voël is 50 – 56 cm groot en weeg 1 - 1.3 kg met 'n vlerkspan van 132 - 146 sentimeter. Die voël lyk baie soos die Bassiaan. In Engels staan die voël bekend as Spectacled petrel.
Griekwa-Afrikaans
Griekwa-Afrikaans is 'n subvariëteit of dialek ('n taalvariant) van die Oranjerivier-Afrikaanse geolek wat saam met ene Adam, 'n vrygestelde slaaf, op die plek wat later Griekwastad genoem is, aangekom het. Lank het die geolek goed bewaar gebly omdat die kontak na buite beperk was, maar saam met die moderne media soos televisie het die afsterf begin. In Hans du Plessis se bundel Gewete van Glas het hy Griekwa-psalms opgeteken. Du Plessis was ook die skrywer van die eerste drama in Griekwa-Afrikaans, Broerse. Hier volg die eerste vier versreëls van 'n psalm:
<poem style="font-style: italic; margin-left: 1em">Ek slat my twee oge op: my kyk vang die verste kop waarvan sal my hulp nou kom? My hulp is vannie Jirre, van Hom.
Hemeltempel
Die Hemeltempel of Tempel van die Hemel (tradisionele Chinees: 天壇, Tiāntán) is ’n keiserlike godsdienskompleks in die suidooste van Sentraal-Beijing. Die kompleks is besoek deur kesiers van die Ming- en Qing-dinastie vir jaarlikse seremonies waarin tot die hemel gebid is vir ’n goeie oes. Dit word soms ’n Taoïstiese tempel genoem, hoewel Chinese hemelaanbidding, veral deur keisers, van voor Taoïsme dateer.
Geskiedenis
duimnael|220px|links|’n Poskaart van die Hemeltempel uit 1898.
Die tempel is tydens die Tweede Opiumoorlog deur die Anglo-Franse Alliansie beset. In 1900, tydens die Bokserrebellie, het die Agtlandeverbond die kompleks beset en dit vir sowat ’n jaar in ’n tydelike bevelspos omskep. Die tempel is deur die besetting ontheilig en die kompleks en tuin is erg beskadig. Daar was ook berigte oor die diefstal van artefakte. Ná die val van die Qing-dinastie is die tempel sonder toesig gelaat en die daaropvolgende verval het daartoe gelei dat verskeie sale ineengestort het.
In 1914 het Yuan Shikai, destyds die president van die Republiek van China, ’n Ming-gebedseremonie in die tempel gehou in ’n poging om hom as keiser verklaar te kry. In 1918 is die tempel in ’n park omskep en vir die eerste keer vir die publiek oopgestel.
Die Hemeltempel is in 1998 as ’n Unesco- wêrelderfenisterrein aangewys.
Geboue en uitleg
Die kompleksterrein is 2,73 km2 groot en bevat drie groot gebouegroepe, wat almal volgens streng filosofiese vereistes gebou is:
600px|duimnael|center|’n Panorama met die Bidsaal vir Goeie Oeste in die middel, soos gesien uit die suide. 600px|duimnael|center|’n Panorama van die Keiserlike Hemelgewelf uit die teenoorgestelde rigting. 600px|duimnael|center|’n Panorama van die drie hoofgeboue.
Seremonies
In antieke China is die keiser beskou as die "Seun van die Hemel" wat aardse sake namens, en as verteenwoordiger van, hemelse gesag uitvoer. Dit was belangrik dat die volk sien hy betoon respek teenoor die bron van sy gesag, in die vorm van offerandes aan die hemel. Die tempel is gebou vir hierdie seremonies, wat meestal bestaan het uit gebede vir goeie oeste.
Twee keer per jaar sou die keiser en sy gevolg van die Verbode Stad af na die kompleks reis en daar oorbly; hulle sou spesiale klere dra en geen vleis eet nie. Geen gewone Chinees is toegelaat om teenwoordig te wees nie. Die keiser sou persoonlik vir ’n goeie oes bid. Hy sou die seremonie met die wintersonstilstand op die Aardse Heuwel hou. Dit moes perfek uitgevoer word; daar is algemeen geglo die kleinste fout kon vir die volgende jaar slegte gevolge vir die hele volk inhou.
Simbolisme
duimnael|180px|Die binnekant van die Bidsaal vir Goeie Oeste.
Die aarde is met ’n reghoek voorgestel en die hemel met ’n sirkel. Verskeie eienskappe van die tempelkompleks simboliseer die verband tussen die aarde en die hemel, en tussen die reghoek en die sirkel. Die hele kompleks word omring deur twee mure; die buitenste muur het ’n hoër, halfronde noordelike deel wat die hemel voorstel en ’n korter, reghoekige suidelike deel wat die aarde voorstel. Beide die Bidsaal vir Goeie Oeste en die Ronde Heuwelaltaar is rond, en elk staan op ’n vierkantige stuk grond, wat weer eens die hemel en aarde voorstel.
Eldorado, Limpopo
Eldorado, Limpopo is 'n dorpie in die Blouberg Munisipaliteit van Capricorn-distrik in Suid-Afrika.
Hemeltempel
Simbolisme
Die Bidsaal het vier binneste, 12 middelste en 12 buitenste pilare, wat onderskeidelik die vier seisoene, die 12 maanmaande en die 12 tradisionele Chinese tweeuurtydperke verteenwoordig. Die vier binneste steunpilare beeld drake uit en hou die struktuur, wat die styl van ’n antieke Chinese paleis naboots, regop. Saam verteenwoordig die 12 middelste en 12 buitenste pilare die tradisionele sonterme. Al die geboue in die tempel het spesiale, donkerblou dakteëls wat die hemel voorstel.
Nguyễn Xuân Phúc
Nguyễn Xuân Phúc (gebore op 20 Julie 1954) is 'n Viëtnamese politikus wat tans dien as premier van die Sosialistiese Republiek Viëtnam en is op die 3de plek in die land se 12de Politburo. Nguyễn Xuân Phúc is ook 'n volwaardige lid van die Nasionale Vergadering en dien op sy 11de, 12de, 13de en 14de termyn. Hy is tot die pos verkies deur die Nasionale Vergadering van Viëtnam, wat op 7 April 2016 genomineer is deur sy voorganger, Nguyễn Tấn Dũng, wat uit die amp onttrek het. Nguyễn Xuân Phúc het op 12 November 1983 lid geword van die Kommunistiese Party van Vietnam.
Hemeltempel
Simbolisme
Die Sewestersteengroep oos van die Bidsaal verteenwoordig die sewe pieke van Berg Tai, ’n plek van hemelaanbidding in klassieke China.
Nguyễn Xuân Phúc
Nguyễn Xuân Phúc het tussen 1973 en 1978 aan die Hanoi Nasionale Ekonomiese Universiteit in ekonomiese bestuur gestudeer, waarna hy administratiewe bestuur aan die Vietnam National Administrative Academy studeer het. Van 1978 tot 1979 was hy werksaam by Quảng Nam-Dà Nang Ekonomiese Raad. Van 1980-1993 het Phúc aanvanklik as 'n werknemer gewerk voordat hy opgetree het as adjunkhoof van Quảng Nam - ẵà Nẵng se People's Committee. Phúc het daarna in verskillende rolle gedien, waaronder dié van provinsiale president, direkteur van regeringskantore, voordat hy adjunk-premier geword het (2011-2016). Hy is op 5 April 2021 tot president van die land verkies.
Hemeltempel
Park
Die omringende park is taamlik groot; dit beslaan 267 ha. Dele daarvan is speel- en oefenterreine. Dit word algemeen deur volwassenes en kinders gebruik. Van die oop ruimtes en buitegeboue word gebruik vir koor-, dans- en ander uitvoerings.
Toegang
Die park self is daagliks van 06:00 tot 22:00 oop. Die terreine in die park wat besoek kan word, is van April tot Oktober van 08:00 tot 17:30 oop en van November tot Maart tot 17:00. Daar is ’n klein toegangstarief.
2020 Portugese Grand Prix
Die 2020 Formule Een Portugese Grand Prix het op 25 Oktober 2020 op die Algarve-renbaan in Portimão, Portugal plaasgevind. Dit was die twaalfde wedren van die kampioenskapseisoen en ook die eerste wedren op die Algarve-renbaan gewees.
Renuitslag
Lewis Hamilton het 'n ekstra punt ontvang vir die vinnigste ronde aangeteken.
Alec B. Francis
Alec B. Francis (2 Desember 1867 – 6 Julie 1934) was 'n Engelse akteur en regisseur. Hy was bekend vir sy rolle in die rolprente The Circle (1925), The Terror (1928), Oliver Twist (1933), en Alice in Wonderland (1933).
Merlucciidae
Die stokvisse (Merlucciidae) is 'n visfamilie wat tot die orde Gadiformes behoort. Die stokvis is 'n lid van hierdie familie, wat in totaal een genus met minstens 13 spesies bevat. Twee van die spesies kom aan die Suid-Afrikaanse kus voor. Dit is 'n visfamilie van groot kommersiële waarde.
Agtergrond
Die lywe van hierdie visse is lank en 'n V-vormige rif is bo-op die kop aanwesig. Twee dorsale vinne is teenwoordig. Die bekkenvin het 7 strale en die stertvin is onafhanklik van die dorsale en anale vinne geplaas. Hierdie eetbare visse word op die kontinentale bank aangetref.
Genus
Die volgende genus en gepaardgaande spesies kom aan die Suid-Afrikaanse kus voor:
Die volharding van herinnering
<div class="noprint" style="clear: right; border: solid #aaa 1px; margin: 0 0 1em 1em; font-size: 90%; background: #f9f9f9; width: 250px; padding: 4px; spacing: 0px; text-align: left; float: right;"> Die skildery wat hier bespreek word, kan besigtig word by die webwerf van die Museum of Modern Art, waar dit tans gehuisves word. La persistencia de la memoria (1931) of Die volharding van herinnering (ook bekend onder die Engelse titel, The Persistance of Memory) is moontlik een van die bekendste skilderye deur die kunstenaar Salvador Dalí. Die skildery is bekend vir sy beelde van sagte, verwelkte sakhorlosies.
Die Museum of Modern Art (MoMA, "Museum van moderne kuns") in New York besit die skildery sedert 1934. Dit is vertoon by die Tate Modern in Londen, vanaf 1 Junie tot 9 September 2007, as deel van 'n uitstalling getiteld "Dalì and Film". Daarna het dit gereis na die Los Angeles County Museum of Art (14 Oktober 2007 - 6 Januarie 2008) en die Salvador Dalì Museum, in St. Petersburg, Florida (1 Februarie - 1 Junie 2008). Dit het na sy tuiste teruggekeer by die Museum of Modern Art in Junie 2008 as deel van die uitstalling "Dalí and Film" wat van 29 Junie tot 15 September 2008 gestrek het.
Beskrywing
Die skildery is 'n olieverfskildery op doek, met 'n grootte van 24 × 33cm. Hierdie bekende surrealistiese werk het die beeld van sagte, verwelkte sakhorlosies bekendgestel, 'n tema wat Dalí sou herhaal in Die uiteenvalling van die volharding van herinnering (1952-1954). Daar is drie sulke horlosies te sien in hierdie skildery: een is oor die kant van 'n groot bruin blok in die linker-onderkantste hoek gedrapeer en het 'n vlieg op. 'n Tweede hang oor 'n enkele tak wat spruit uit 'n skynbaar dooie boomstam wat op dié bruin blok staan. In die middel van die skildery is daar 'n vervormde gesig (waarskynlik die kunstenaar self s'n) wat op 'n sofa lyk, die derde horlosie is oor die rugkant van hierdie "sofa" gedrapeer. Dalí het self na hierdie horlosies as die "camembert van tyd" verwys.
Naas die drie verlepte sakhorlosies is daar ook 'n helderder sakhorlosie wat op die bruin blok lê en 'n realistiese vorm besit. Dié sakhorlosie is donkerder in kleur en wemel van miere. Saam met die surrealistiese sakhorlosies suggereer dit dat tyd minder absoluut is as wat mens dink. Die miere simboliseer dan ook verganklikheid en vervolgens word tyd as verganklik uitgebeeld.
In die verte is daar 'n oseaan sigbaar met goue kranse aan die regterkant wat die kusgebied in Katalonië, Dalí se tuisland, voorstel.
Norodom Sihamoni
Norodom Sihamoni (Khmer: នរោត្តម សីហមុនី; gebore 14 Mei 1953) is die koning van Kambodja. Hy word op 14 Oktober 2004 'n week na die ontvoering van koning Norodom Sihanouk. Hy is die oudste seun van koning Sihanouk en koningin Norodom Monineath. Hy was die ambassadeur van Kambodja by UNESCO en word deur 'n troonraad van nege lede benoem om die volgende koning te word nadat sy vader Norodom Sihanouk in 2004 onttrek het. Sihamoni, voordat hy op die troon opgevaar het, is opgelei in Tsjeggo-Slowakye en was veral bekend vir sy werk as 'n kulturele ambassadeur. in Europa en as klassieke dansinstrukteur. Hy is ongetroud.
Geelpenssuikerbekkie
Die geelpenssuikerbekkie (Cinnyris venustus) is 'n algemene standvoël in boomveld, woudrande, plantasies en tuine. Die voël is 11 cm groot en weeg 6 - 10 gram. In Engels staan die voël bekend as die Variable sunbird of yellow-bellied sunbird.
Identifikasie
Die geelpenssuikerbekkie is 'n redelik algemene standhoudende broeier in ekwatoriale Afrika. Twee eiers word in 'n hangende nes in 'n boom gelê. Hierdie spesie word in oop bosveld en gewasverbouing aangetref.
Geelpenssuikerbekkies is klein, slegs 10 cm lank. Hulle het medium-lengte dun afgeboë snawels en buisvormige tonge met 'n borselpunt, albei aanpassings vir hul nektarvoeding.
Hassanal Bolkiah
Hassanal Bolkiah (volle naam: Sultan Haji Hassanal Bolkiah Mu'izzaddin Waddaulah ibni Al-Marhum Sultan Haji Omar 'Ali Saifuddien Sa'adul Khairi Waddien Sultan en Yang di-Pertuan van Brunei Darussalam; gebore op 15 Julie 1946) is die 29ste en huidige Sultan en Yang di-Pertuan van Broenei, sowel as die premier van Broenei, wat hom een van die laaste absolute monarge maak. As die oudste seun van Sultan Omar Ali Saifuddien III en Raja Isteri (koningin) Pengiran Anak Damit, het hy sy vader op die troon opgevolg as die Sultan van Brunei, na Sultan Omar se abdikasie op 5 Oktober 1967.
Die sultan is onder die rykste individue ter wêreld. In 2008 skat Forbes die totale netto waarde van die sultan op 20 miljard dollar. Ná die afsterwe van koningin Elizabeth II is die sultan die langste heersende monarg ter wêreld. Op 5 Oktober 2017 het die sultan sy Goue Jubileum van 50 jaar op die troon gevier.
Wolhuter
Wolhuter is ’n klein nywerheidsvoorstad van Johannesburg, sowat 2 km suidoos van die stadsaal.
Die voorstadjie beslaan net sowat 0,12 km² en strek sowat 760 m van oos na wes oor agt straatblokke en net sowat 150 m oor ’n enkele straatblok van noord na suid. Hanaustraat vorm die noordelike grens met Jeppestown en Margaret Mcinganastraat (genoem na die sangeres Margaret Singana) die suidelike grens met Droste Park en Benrose. In die ooste skei Castlestraat Wolhuter en Spes Bona en in die weste vorm Madisonstraat die grens met Noord-Doornfontein. Die voorstad is in 1894 deur die Wolhuter-goudmynmaatskappy uitgelê en genoem na die eienaar daarvan, F.M. Wolhuter.
Wolhuter was tot minstens die jare veertig van die 20ste eeu 'n residensiële voorstad, want in 1934 was hier 249 Afrikaanse munisipale kiesers en 261 Engelse. In 1949 het dit afgeneem tot 66 Afrikaans en 48 Engels en in 1961 et net drie Afrikaanse en vyf Engelse kiesers oorgebly.
Howland-eiland
Howland-eiland (Engels: Howland Island) is 'n klein afgeleë eiland van die Verenigde State van Amerika en 'n onbewoonde eiland in die noordelike Stille Oseaan, wat tot Polinesië behoort. Die eiland het 'n oppervlakte van 1,84 km2. Howland-eiland lê noordoos van Australië, ten suidweste van Hawaii en ten noorde van Nieu-Seeland. Die naaste eiland is die onbewoonde Baker-eiland in die suide.
Chauncey Olcott
Chauncey Olcott (21 Julie 1858 – 18 Maart 1932) was 'n Amerikaanse akteur. Hy was bekend vir sy rolle in die rolprente Stage Mother (1933), Return to Me (2000), Crimson Peak (2015), en Aloha (2015).
Maggie Lawson
Maggie Lawson (gebore 12 Augustus 1980) is 'n Amerikaanse aktrise. Sy is bekend vir haar rolle in die rolprente Pleasantville (1998), Cleaner (2007), en Gamer (2009), en in die televisiereeks Psych (2006).
Homoniem
Homonieme is woorde wat dieselfde spelling het en ook dieselfde klink, maar waarvan die betekenisse verskil. Die verskil in betekenis kan net afgelei word as daar na die konteks waarin dit gebruik word, gekyk word.
Witpenssuikerbekkie
Die witpenssuikerbekkie (Cinnyris talatala) is 'n algemene standvoël in droë boomveld, savanne, asook in tuine. Die voël is 11 cm groot en weeg 6 - 9 gram. In Engels staan die voël bekend as die White-bellied sunbird.
Hlohlokwe
Hlohlokwe is 'n nedersetting in die suidooste van die Limpopoprovinsie, Suid-Afrika. Dit val onder die beheer van die Maruleng Plaaslike Munisipaliteit wat onder die Mopani-distriksmunisipaliteit ressorteer.
ENIAC
ENIAC, afkorting vir Electronic Numerical Integrator And Computer, was die eerste algemeendoelige elektroniese rekenaar. Dit was die eerste hoë-spoed, Turingvolledige, digitale rekenaar wat herprogrammeer kon word om 'n reeks rekenkundige probleme op te los, terwyl vroeëre masjiene net sekere van die eienskappe gehad het. Die ENIAC is ontwerp en gebou deur die Amerikaanse Leër om artillerievuur-tabelle te bereken.
Die ENIAC was van onmiddelike belang. Met sy bekendstelling in 1946 is dit die "Enorme Brein" deur die media gedoop. Dit was 'n duisend keer vinniger as elektro-meganiese masjiene, 'n sprong in rekenkundige krag wat geen enkele masjien nog kon bereik nie. Die wiskundige vermoëns, gepaard met algemeendoelige programmering, het wetenskaplikes en industrialiste baie opgewonde gehad. Die uitvinders het dié nuwe idees versprei deur 'n reeks lesings aan te bied oor rekenaarargitektuur.
Die ENIAC se ontwerp en konstruksie is deur die Amerikaanse Leër gefinansier gedurende die Tweede Wêreldoorlog. Die konstruksiekontrak is geteken op 5 Junie 1943, en werk op die rekenaar het die volgende maand in die geheim begin onder die skuilnaam "Projek PX" deur die Universiteit van Pennsilvanië se Moore Skool van Elektriese Ingenieurswese. Die volledige masjien is onthul op 14 Februarie 1946 by die Universiteit van Pennsilvanië, en het $500 000 gekos. Dit is formeel deur die V.S. Weermagartillerie in diens geneem in Julie 1946. ENIAC is afgeskakel op 9 November 1946 vir opknappings en 'n geheue-opgradering, en is toe verskuif na die Aberdeen-toetsgronde, Maryland in 1947. Daar, op 29 Julie 1947, is dit weer aangeskakel en was dit in voortdurende gebruik tot 11:45 nm op 2 Oktober 1955.
Die ENIAC is bedink en ontwerp deur John Mauchly en J. Presper Eckert van die Universiteit van Pennsilvanië. Die span ontwerpingenieurs wat met die ontwikkeling behulpsaam was, sluit in Bob Shaw (funksietabelle), Chuan Chu (deler/vierkantswortelberekenaar), Kite Sharpless (meesterprogrammeerder), Arthur Burks (vermenigvuldiger), Harry Huskey (leser/drukker), Jack Davis (akkumulators) en Iredell Eachus Jr.
Beskrywing
Die ENIAC was 'n modulêre rekenaar, saamgestel uit individuele panele om verskillende funksies te verrig. Twintig van hierdie modules was akkumulators, wat nie net kon optel en aftrek nie, maar ook 'n tiensyfer desimale getal in hulle geheue kon stoor. Getalle was aangegee tussen twee eenhede oor 'n aantal algemeendoelige busse, of borde, soos dit genoem was. Om die hoë spoed te bereik moes die panele die getalle ontvang en aanstuur, bereken, die antwoord stoor, en die volgende stap aktiveer - alles sonder bewegende onderdele. Die sleutel tot sy veelsydigheid was die vermoë om te vertak; dit kon verskillende bewerkings, wat afhanklik was van die berekende resultaat, aktiveer.
Naas die spoed, was die mees merkwaardige kenmerk omtrent die ENIAC, die grootte en kompleksiteit daarvan. ENIAC het 17 468 vakuumbuise, 7 200 kristal diodes, 1 500 aflossers, 70 000 resistors, 10 000 kapasitors en ongeveer 5 miljoen handgesoldeerde soldeerlasse gehad. Dit het 27 ton geweeg, was rofweg 2,6 m by 0,9 m by 26 m, het 63 m² opgeneem, en het 150 kW krag verbruik. Invoer was moontlik deur 'n IBM kaartleser, en 'n IBM kaartpons was gebruik vir die uitvoer. Hierdie kaarte kon gebruik word om 'n aflyngedrukte uitvoer te lewer deur 'n IBM berekeningsmasjien te gebruik, byvoorbeeld die IBM 405.
ENIAC het tien-posisie ringtellers gebruik om syfers te stoor; elke syfer het 36 vakuumbuise gebruik, 10 daarvan was tweevoudige triodes vir die flip-floppe van die ringteller. Rekenkunde was uitgevoer deur die impulse "te tel" met die ringtellers en genereer dan dra-impulse as die teller "rondspring", die idee was om in elektronika die bewerking van die syferwiele van 'n meganiese optelmasjien na te maak. ENIAC het twintig tien-syfer getekende akkumulator wat tien-komplement voorstelling gebruik en kon 5 000 eenvoudige optel- en aftrekbewerkings doen tussen enige van hulle aan 'n bron (bv, nog 'n akkumulator, of 'n konstante seintoestel) elke sekonde. Dit was moontlik om 'n paar akkumulators aanmekaar te koppel en gelyktydig te hardloop. Die topspoed van die bewerking was dus moontlik baie hoër weens die parallelle verwerkings.
Dit was moontlik om die oordrag van een akkumulator na 'n ander akkumulator te bedraad om met dubbele presisie rekenkundige bewerkings te doen, maar die akkumulator se draerstroombaan se tydsberekening het die bedrading van drie of meer akkumulators (vir hoër akkuraatheid) verhoed. Die ENIAC het vier van die akkumulators, wat deur 'n spesiale vermenigvuldiger-eenheid beheer is, gebruik om tot 385 vermenigvuldigingsbewerkings per sekonde te verrig. Die ENIAC het ook vyf van die akkumulators, wat deur 'n spesiale deler/magswortel-eenheid beheer is, gebruik om tot veertig deelbewerkings per sekonde of drie vierkantswortel-bewerkings per sekonde uit te voer.
Die ander nege eenhede in ENIAC was die aanskakeleenheid (wat die masjien begin en gestop het), die sirkulasieeenheid (wat gebruik word om die ander eenhede te sinchroniseer), die meesterprogrameerder (wat die lusvolgorde beheer), die leser (wat 'n IBM-ponskaartleser beheer), die drukker (wat 'n IBM-ponskaartdrukker beheer het), die voortdurende uitsaaier, en drie funksietafels.
Die verwysings deur Rojas en Hashagen gee meer besonderhede oor die tydverloop van operasies, wat ietwat van dié hierbo uiteengesit verskil. Die basiese masjien siklus was 200 mikrosekondes (20 siklusse van die 100 kHz in die sikluseenheid), of 5 000 siklusse per sekonde vir bedrywighede op die 10-syfer getalle. In een van hierdie siklusse kan ENIAC 'n getal na 'n register skryf, 'n getal van 'n register lees, of twee getalle byvoeg/aftrek. 'n Vermenigvuldiging van 'n 10-syfer getal deur 'n d-syfer getal (vir d tot 10) het d + 4 siklusse, so 'n 10-by-10-syfer vermenigvuldiging het 14 siklusse, of 2800 mikrosekondes geneem — 'n tempo van 357 per sekonde. As een van die getalle minder as 10-syfers gehad het, was die berekening vinniger. Deling en vierkantige wortels het 13 (d + 1) siklusse, waar d die aantal syfers is in die resultaat (kwosiënt of vierkantige wortel). So 'n deling of vierkantige wortel het tot 143 siklusse, of 28 600 mikrosekondes, 'n tempo van 35 per sekonde. p.20 bepaal dat 'n deling met 'n 10 syfer kwosiënt benodig 6 millisekondes. As die resultaat minder as tien syfers gehad het, is dit selfs vinniger bereken.
Clive Francis
Clive Francis (gebore 26 Junie 1946) is 'n Engelse akteur. Hy is bekend vir sy rolle in die rolprente A Clockwork Orange (1971) en The Lost City of Z (2016), en in die televisiereekse May to December (1989) en The Crown (2016).
Richard Barthelmess
Richard Barthelmess (9 Mei 1895 – 17 Augustus 1963) was 'n Amerikaanse akteur en vervaardiger. Hy was bekend vir sy rolle in die rolprente The Patent Leather Kid (1927), The Noose (1928), The Cabin in the Cotton (1932), en Only Angels Have Wings (1939).
Choummaly Sayasone
Luitenant Generaal Choummaly Sayasone (Lao: ຈູມມະລີ ໄຊຍະສອນ; gebore 6 Maart 1936) is 'n Laotiaanse politikus wat sekretaris-generaal (leier) van die Volksrevolusionêre Party van Laos (LPRP) en president van Laos (staatshoof) van 2006 tot 2016 was.
Hy is op 21 Maart 2006 gekies as die sekretaris-generaal van die LPRP, in die nasleep van die 8ste Kongres van die Party, deur die eerste plenum van die agtste Sentrale Komitee, wat Khamtai Siphandon opgevolg het as de facto-leier van Laos. Hy het Siphandon op 8 Junie 2006 as die 6de president van Laos opgevolg.
In Maart 2011 is hy weer verkies tot sy posisie as die LPRP se algemene sekretaris op die 9de LPRP-kongres. In Junie 2011 is hy op die sewende nasionale vergadering as president van Laos herkies. Hy het nie op die 10de LPRP-kongres in Januarie 2016 opnuut verkiesing tot die LPRP-sentrale komitee gesoek nie, wat aandui dat hy uitgetree het. Bounnhang Vorachit is verkies om hom op 22 Januarie 2016 op te neem as sekretaris-generaal.
Justin Timberlake
Justin Timberlake (gebore 31 Januarie 1981) is 'n Amerikaanse sanger, akteur en komponis. Hy is bekend vir sy rolle in die rolprente The Social Network (2010), In Time (2011), Inside Llewyn Davis (2013), en Trolls (2016).
Pleknaamsveranderinge in Uganda
Hier volg 'n lys van plekke in Uganda (Oeganda) waarvan die name verander is:
Bulbinella elegans
Bulbinella elegans is 'n katstert wat hoort tot die aalwynfamilie Asphodelaceae. Die plant is endemies aan die Noord-Kaap en Wes-Kaap.
Roggebaai
Roggebaai is dié deel van die middestad van Kaapstad tussen die Jan van Riebeeck-standbeeld en die Duncan-dok. Dit sluit in die gebied aan weerskante van die Heerengracht en rondom Strandstraat, Waterkantstraat, Jettystraat, Seestraat, Wharfstraat, Dockstraat met Roggebaaiplein en Tulbaghplein as kern.
Geskiedenis
Die seefront van Kaapstad het die afgelope eeu groot verandering ondergaan. Oorspronklik was die kuslyn by die huidige Waterkantstraat en Strandstraat en die seewater het tot teen die noordelike bastion van die Kasteel gespoel. Onder andere weens hewige storms en veral die storm van 1722 en die bou van hawehoofde en kaaie het Roggebaai begin toeslik en het die kuslyn stadig noordwaarts geskuif. Tot 1920 was Roggebaai gekenmerk deur Maleier-vissermanne, 'n vismark, visserskuite, pondokke, vis wat gedroog word, nette wat lê en droog, kroeë en selfs twee kerke. In 1937 is met die drooglegging van die gebied begin sodat die stad kon uitbrei en die hawe ontwikkel kon word. Op 9 Desember 1937 is 'n kontrak vir die inpoldering met die Hollandse Aannemersmaatschappij gesluit en op 10 Mei 1938 het genl. J.B.M. Hertzog die amptelike begin van die werksaamhede waargeneem. Boupuin van platgeslane geboue in die stad en milljoene ton seesand wat deur die HAM uit Tafelbaai gebagger is, is op die ingepolderde terrein gestort. Net na die Tweede Wêreldoorlog was die werk klaar en is 65 ha by die middestad gevoeg.
2. Bundesliga
Die '''2. Bundesliga''' (d.w.s. Tweede of Sekondêre Bondsliga) is die tweede hoogste afdeling van Duitse professionele sokker. Die 2. Bundesliga is in 1974 ingestel.
Struktuur
Die liga bestaan uit 18 spanne, waarvan die boonste twee aan die einde van die seisoen outomaties promoveer na die Bundesliga, terwyl die span wat derde eindig 'n promosie-relegasiewedstryd speel teen die span wat 3de laaste eindig in die Bundesliga. Die spanne wat laaste en tweedelaaste eindig relegeer outomaties na die 3. Liga, terwyl die span wat derdelaaste eindig weer 'n promosie-relegasiewedstryd speel teen die span wat 3de eindig in die 3. Liga.
Aanvanklik het die 2. Bundesliga uit 40 spanne bestaan wat geografies tussen die 2. Bundesliga Noord en die 2. Bundesliga Suid verdeel was. In 1981 is 'n enkele kompetisie met 20 spanne ingevoer. In die 1991/92-seisoen, na die hereniging van Wes- en Oos-Duitsland is die spanne van die DDR ook geakkommodeer en is daar weer 'n Suid- en Noordstroom geskep, elk met 12 spanne. Sedert die 1994/1995-seisoen bestaan die 2. Bundesliga egter uit 18 spanne, net soos die Bundesliga.
Die spanne wat tans (2008/09-seisoen) meeding in die 2. Bundesliga is die volgende:
Kampioene
2. Bundesliga
Ajax Kaapstad
Ajax Kaapstad (Engels: Ajax Cape Town) is 'n Suid-Afrikaanse sokkerklub wat in Parow in Kaapstad geleë is. Hulle speel in die Premier Sokkerliga, die hoogste sokkerafdeling in Suid-Afrika. Ajax Kaapstad speel hulle tuiswedstryde in die Kaapstad-stadion, wat 'n kapasiteit van 69 070 toeskouers het.
2. Bundesliga
Aantal Seisoene in die 2. Bundesliga (1974–2008)
Die volgende spanne het al meegeding in die 33 seisoene van die 2. Bundesliga (met die aantal seisoene langsaan):
Westland Whirlwind
Die Westland Whirlwind was 'n tweemotorige, enkelsitplek vegvliegtuig wat deur die Britse Lugmag gebruik is tydens die Tweede Wêreldoorlog. Dit was ook hul eerste tweemotorige, enkelsitplek vegvliegtuig en was ontwerp as hoë prestasie, lang togafstand, nagvegter begeleidings vliegtuig. Gedeeltes van sy ontwerp was ultramodern vir sy tyd: motor verkoelers was voor in die vlerke, borrel tipe kajuit met goeie sig en die bewapening in die neus was dodelik. Die vliegtuig se vorm was oorheers deur die twee enjingondels en produksie was vertraag as gevolg van probleme met die Rolls-Royce Peregrine motors.
Die eerste eskader wat toegerus met die vliegtuig was, was 263 eskader in Desember 1940. Die eskader het tot Junie 1941 aanvallende verkenningstogte uitgevoer. Die Westland Whirlwind was egter ongewild met Fighter Command omrede die motors nie sterk genoeg was nie en ook deurentyd probleme gegee het. Die vliegtuig het ook 'n hoë landings spoed gehad van 129 km/h wat lang aanloopbane vereis het. Tog het 263 eskader die Britse Lugmag bomwerpers vergesel op daglig missies oor Europa, die bekendste is die bombardering van Keulen in Augustus 1941.
Die ander eskader wat toegerus met die Whirlwind was, 137 eskader, het die vliegtuig (model 1A) 'n as vegter/bomwerpers gebruik in lae hoogte aanvalle oor die Engelse Kanaal. Teen Desember 1943 was beide eskaders toegerus met ander vliegtuie en in Junie 1944 was die vliegtuig as verouder verklaar.
Tsjeggies-Silesië
duimnael|links|Die landsdele van [[Tsjeggië:
{{legend|#ffd599|Tsjeggies-Silesië}} {{legend|#bbff99|Boheme}} {{legend|#99ddff|Morawië}}]]
Tsjeggies-Silesië (ook Morawies-Silesië of Sudete-Silesië genoem, Tsjeggies: Slezsko, vandag ook České Slezsko; Duits: Tschechisch-Schlesien; Pools: Śląsk Czeski) is 'n gebied in die noord-ooste van die Tsjeggiese Republiek wat min of meer sinoniem met die historiese Oostenryks-Silesië is. Dit vorm naas Boheme en Morawië een van die drie lande van die Boheemse Kroon.
Kampersrus
Kampersrus is 'n nedersetting van landbouhoewes in die suidooste van die Limpopoprovinsie, Suid-Afrika. Dit val onder die beheer van die Maruleng Plaaslike Munisipaliteit wat onder die Mopani-distriksmunisipaliteit ressorteer.
BMW N46
Die BMW N46 is 'n natuurlik-geaspireerde inlynviersilinder-petrolenjin wat die BMW N42 vervang het en is van 2004 tot 2015 vervaardig.
Die N46 dien as basis vir die kleiner BMW N45-enjin (wat nie Valvetronic het nie).
Lena Meyer-Landrut
Lena Meyer-Landrut (Hannover, 23 Mei 1991), ook bekend onder haar verhoognaam Lena, is 'n Duitse sangeres. Sy het die 55ste Eurovision-sangfees in 2010, wat in die Noorse hoofstad Oslo gehou is, met haar lied Satellite vir Duitsland gewen.
BMW N46
In 2007 is die N46 se opvolger - die BMW N43 - bekendgestel. Die N43 wat direk ingespuit is, is egter nie in lande met 'n hoë swaelinhoudbrandstof verkoop nie, en die N46 word dus langs die N43 geproduseer. Daar is voortgegaan met produksie van die N46 tot in 2015, toe die laaste N46-modelle vervang is deur die BMW N13- turbo-viersilinderenjin.
Lena Meyer-Landrut
Lena het met drie liedjies aan die nasionale finale rondte van die Eurovision-sangfees deelgeneem en 'n rekord in haar tuisland behaal nadat sy met al drie liedjies onder die top-vyf van die Duitse trefferlys was. Satellite het in April 2010 vir twee weke die nommer-1-posisie bereik en drievoudige goud en platinum gehaal. Ook haar eerste album, My Cassette Player, wat in Mei 2010 vrygestel is, het onmiddellik die nommer-1-posisie in Duitsland se album-trefferlys bereik.
BMW N46
Ontwerp
Vergelyke met sy N42-voorganger, het die N46 'n hersiene krukas, inlaatspruitstuk en klepstelsel. In 2007 is die N46 opgedateer, met wat bekend gestaan het as die N46N. Veranderings het die inlaatspruitstuk, die uitlaatnokas en die enjinbeheereenheid ingesluit, wat verander is van die Bosch Motronic ME9.2-weergawe na die MV17.4.6-weergawe. Die rooilyn is by 6 500 opm.
Ashmore- en Cartiereilande
Die Gebied van die Ashmore- en Cartiereilande (Engels: Territory of Ashmore and Cartier Islands ) is 'n onbewoonde eksterne gebied van Australië, wat uit die Ashmoreeilande en die Cartiereiland bestaan. Hulle is in die Indiese Oseaan op die rand van die kontinentale plat van die Australiese kontinent sowat 320 km noordwes van Australië en 144 km suid van die Indonesiese eiland Rote geleë.
Die gebied bestaan uit die Ashmore-rif met 155,4 km² (insluitend die West-, Middle-, East-eilande en twee strandmere binne die rif) en die Cartier-rif met 44 km² (insluitend die Cartier-eiland). Die nabygeleë Hibernia-rif, 42 km noordoos van die Ashmore-rif, behoort nie tot die gebied nie, maar maak deel uit van die Australiese deelstaat Wes-Australië.
Jarvis-eiland
Jarvis-eiland (Engels: Jarvis Island) is 'n klein afgeleë eiland van die Verenigde State van Amerika en 'n onbewoonde eiland in die suidelike Stille Oseaan, wat tot Polinesië behoort. Die eiland het 'n oppervlakte van 4,5 km2. Jarvis-eiland lê noordoos van Australië en Nieu-Seeland, ten suidweste van Hawaii en ten noorde van die Cookeilande.
Switserse sjokolade
Switserse sjokolade is sjokolade wat slegs in Switserland vervaardig word en aan sekere standaarde voldoen.
Geskiedenis
Sjokolade was in Europa sedert die 16de eeu bekend, maar is tot by die 17de eeu uitsluitlik gedrink. In Switserland is sjokolade aanvanklik deur sogenaamde cioccolatiere uit Italiaanse stede soos Venesië en Florence aangebied, maar nog in 1732 het die stadsraad van Zürich 'n verbod op sjokolade geplaas.
Vanaf die 18de eeu is sjokolade slegs in 'n handvol klein bedrywe in die Switserse kanton Ticino en in die Bassin Lémanique, langs die Meer van Genève, vervaardig.
In 1819 het François-Louis Cailler die maatskappy Chocolat Cailler gestig wat aanvanklik kakaopoeier en sjokolade bemark het. Kort daarna het hy naby Vevey die eerste Switserse sjokoladefabriek geopen.
Die belangrikste produsente van Switserse sjokolade was
Met die uitvinding van melksjokolade deur Daniel Peter en Henri Nestlé in 1875 en die fondantsjokolade deur Rodolphe Lindt in 1879 het Switserse sjokolade in die tweede helfte van die 19de eeu bekendheid dwarsoor Europa verwerf. Lindt het vir sy nuwe chocolat fondant, wat op die tong gesmelt het, 'n nuwe masjien uitgevind, die sogenaamde conche, wat vandag nog steeds gebruik word. Lindt het sy uitvinding in 1899 vir 1,5 miljoen Switserse frank aan Rudolf Sprüngli, 'n Zürichse fynbakker, verkoop. In 1930 het Nestlé met die vervaardiging van wit sjokolade begin.
Afsetgebiede
Vanaf die laat 19de eeu tot die Eerste Wêreldoorlog steun die Switserse sjokoladebedryf veral op uitvoer. Op grond van handelsbeperkings wat die bedryf na die Tweede Wêreldoorlog knel, begin die Switserse produsente met die vervaardiging van sjokolade naby die buitelandse markte.
Die binnelandse mark is die grootste afsetgebied vir sjokolade wat in Switserland vervaardig word (54% in die jaar 2000), waarby die jaarlikse per capita-verbruik van sjokolade in Switserland die hoogste wêreldwyd is (11.6 kg in die jaar 2004).